ગાંધીનગર- રંઘોળા ટ્રક અકસ્માતની ઘટના પુલ પરની રેલિંગ તોડી નીચે ખાબકવાથી બની હતી ત્યારે આ પ્રકારની ગંભીર ઘટનાઓથી શક્ય બચાવ માટે સરકાર પુલ રેલિંગો માટે બેરીયર બનાવશે. સરકાર આ માટે 125 કરોડ ખર્ચશે. નાયબ સીએમ અને નાણાંપ્રધાન નિતીન પટેલે જણાવ્યું કે અકસ્માતના સમયે પુલ ઉપરથી રેલિંગ તોડીને વાહન નીચે પડે છે તેવા કિસ્સા ઘટાડી શકાય તે માટે સ્ટેટ હાઇવે પરના આશરે ૮૯૫ નાળાં,પુલો તથા પંચાયત હસ્તકના રસ્તા પર આશરે ૯૮૯ નાળાં,પુલો ઉપર પાઇપ રેલીંગના સ્થાને W ટાઇપ કેશ બેરીયર લગાડવામાં આવશે. જેનો અંદાજિત ખર્ચ રૂા. ૧૦૦ કરોડ રાજ્યના તથા રૂા. ર૫ કરોડ પંચાયત રસ્તાના થશે. આ કામગીરી આગામી બે વર્ષમાં પૂર્ણ કરાશે. જેથી રેલીંગ તોડીને વાહન નદી કેખાડીમાં પડવાના અકસ્માતો ઘટાડી શકાય.